open-index/open-wikipedia-markdown huggingface dataset:
Joseph Medecine Crow

## Manawan/Wemotaci

**Joseph Medicine Crow**, 27 Namekosi Pisimw 1913 ka nitawkitc, ki tca nipo 3 Ka Wasikatotc Pisimw 2016. Masinahike iriniw ispiriw kaie historien amérindien Crow Kitci Mokoman aski. Neherisiw atisokewin misinhikana kaie eki atisokatak ka ntoparinaniwonik ote "Little Bighorn".

Irikik kape pimatisitc, ki coweritakosiw kaie ki kicterimakaniwiw, tapickakana kapiwapiskiritci ki mirakaniwiw. Ki icaw ma micta ntoparinaniwonik.

## Opitciwan

Tipanictawin:E matcectakaniwok‎
Mary Two-Axe Earley

## Manawan/Wemotaci

Ki natowi aitotam aka kitci motemakanik irakonikewiniw nehiro iskwewokw otci. 55 tatopiponesipan ka kitciparitc e natowi aitotak misowatc eki kotci nakackakotc witci nehirowisiwa taci wetcitc. Aniheriw kaki pe aitotak erowek ki mitcetiriwa e nihipariritci nehiro iskwewa acitc onitcaniciriw. Kahnawake ki taci nitawikiw, pecotcik Moriak, ki matcaw ote Brooklyn e itatiketc. Ki wikimew pactonewa kitca niciriwa onitcaniciwawa. Wiskata ki cikahiw. Nama ki koski pekiew otatacikewinik osam eki onitatc e nehiro iskweitc, eckwa wikimatc ka wapisiritci. Tarasak 20 tatopipona ki tacikam e natowi aitotak kitci meckotciparitakaniwonik irakonike masinahikaniw nehirowisiwokw otci. 1985 ka tatopiponkarik kaneiw tarasak, ekoni 16 000 kaki taciritci nehiro iskwewa eki kiemirakaniwiritci irikik kape onitaritci.

## Opitciwan

Tipanictawin:E matcectakaniwok‎
Atcapicic

Atikamekw metowanikana
Awaci metowan kaki mita ocitowatc Atikamekw nehirowisiw anihi onitcanica kitci ki natowi metoweritci acitc kitci miro nahacoweritci. Kiapatc neta mictikwa ki totowew e ocihatc atcapia kirika pikokwa acitc pakekiniapiriw. Awacic kitci kokwetcitatc kitci nahacowetc kirika kicatc e nisawihakaniwitc e atosketc iti micikitite. Ekota e otci matceketc ockinikiw kitci iti kewir apatcihatc atcapia ke atoskewaketc kecpin aci tipi asitatisite, kicatc tca kwetcitawakew kitci miro nahacowetc kirika aric e iti kwetcihakaniwitc ke totowatc awesisa e ickwa nipahatc kaie e natowi totowakaniwitc kitci pisinatisitc acitc e iti witamwakaniwitc ke ici nitcictatc ka koctatikonik.
Amiskw opitcikai

Atikamekw metowanikana
Awaci metowan kaki ocitatc Atikamekw nehirowisiw anihi otci onitcanica kitci miro natowi kiskeritamaritci ite keki aicatc aka kitci onicik notcimik nta pamatisite mekwatc iti kictapewite. Amiskw oskanik ki otinamok aniheriw e ocitatcik e ickwa kisisowatcik amiskwa aniheriw tca opitcikaniw  totamok ,aric wewerita pitama pasamok kirika wewerita kackackahaomok epwamici miratcik onitcaniciwaw. Awacic kitci mocak kiskeritak ite ke ici matcatc kecpin nikotin onicke notcimik mekwatc iti kictapewite.Takoniw tca neta ke kiskeritak ite ke ici itohiketc ka acterik aniheriw kiwetinok, wapanok, cawonok acitc nikapehonotc aric kirika mekwatc pisinatisitc acitc metowew, kirowe wipatc kinokew e kiskinohomasotc.
Mictikw rotinikan

Atikamekw metowanikana

Awaci metowan kaki mita ocitatc Atikamekw nehirowisiw otci onitcanica kitci metowehasotc mekwatc e iti matceatisiritci. Notcimik ki otinam mekwatc e ocitatc metowaniw anihi tca kicika totowew, mictkw aka orina ka micta kosikotitc mekwatc e iti micta pasotc mictikw e pakicicitc kirika pakekineapi totcikatew e ocitakaniwok anihe awaci metowan. Awacic kitci kiseritak ke totak mekwatc kitcikewir rotiniketc kecpin e matce kictapewite kirika aric e ntowi otamihikotc aka arotc kekociciriw kitci metowaketc ka koctatikonik. Takon neta ka iti nikani witamwakaniwitc ke ici kiskinowerotc mekwatc iti matceatisite kitci kitci kiskeritak mocak kitci aiatcitc kitci kackitatc warowik kitci iti aicatc notcimik nta pamatisite.
Potatcikan

Atikamekw metowanikana
Awaci metowan kaki mita ocitatcik Atikamekw nehirowisiwok mekwatc e metowehasotcik kirika e kiskinohomaketcik e irapatak anihe nikamo metowan.Notcimik ki otinam ke irapatcitac mictikwa e totowatc ka micta miroparitc e mokotakaniwitc kirika ka micta arakitcicitc e pasotc.Awacic kitci kiskeritak matci ke itahamasotc mekwatc e wi nikamotc kirika kitci kiskeritak kaki ici nikamotc Atikamekw nehirowisiw kaki mita ocitatc mitcet nikamowiniw kirika e iti matce kiskinohomowatc kitci mita nikamorotci kecpin e pasoweritak mocak kitci miro pimatisitc acitc kitci micta niherimotc. Ekoni kaki irapatak anihe potatcikan kirika ekota e otci kiskeritakok ke totcikatek pekatc kitci pimatisinaniwok acitc pekatc kitci pamitoneritak kekwariw ka wi ocitatc,wi totak. Erikam ki kackitawakew awacic e potatak kaie kirowe mackwisiw e reresotc.
Irinikekotcikanicic

Atikamekw metowanikana
Awaci metowan kaki mita ocitatc Atikamekw nehirowisiw mekwatc e metowehasotc onitcanica otci. Notcimik ki otinam mekwatc e ocihatc irinikekotcikana tepirak ositaskoriw acitc mikotakaniw e totak e ocihatc irinikana. Awacic kitci kiskeritak kitci minatcitatc kaie kitci miro mikak opimatisiwin acitc mocak kitci kicteritak. Ekota e otci kiskeritak awacic wewerita kitci mikatisotc kirika kitci minatcitatc opimatisiwin kaie ekota e otci matce kwetcitatc kitci arimwetc ke iti nikani apatcitatc matceatisite nac kitci kitci mi kictapeitc. Ekota e otci kackitawaketc ke iti aitotak wec isparite notcimik kaie e nta pamatisitc. Mocak kaskina pa peikw awacic ki tarew irinikekotcikan ke takonatc nac e iti apitawatisitc.
Towekoto

Atikamekw metowanikana
Awaci metowan kaki mita ocitatc Atikamekw nehrowisiw mekwatc e metowehawosotc onitcanica otci. Notcimik ki otinam metowaniw e ocitatc, tepirak omokoman kekotc omokotakan e totak e ocihatc anihi towekotowa. Ekota e otci otamihitisotc awacic aka kitci peikonok totak kecpin mekwata e iti matceatisitc kirika e iti matcekitc. Ki kisknowerimew onitcanica tan kewir e ici kiskeritak Atikamekw nehirowisiw askiriw e arimotak kirika tan e icinakok pimatisiwin tapwe e tetipackamakak. Ekota ka iti wapatak awacic e isparinaniwok kecpin e kiockweparinaniwok kecpin e tetipaparihonaniok.
Packahotcikan

Atikamekw metowanikana
Awaci metowan kaki mita ocitatc Atikamekw nehirowisiw mekwatc e metowehawosotc otci onitcanica. Notcimik ki otinam metowaniw e ocitatc, tepirak omokoman kirika ositaskw e orikahak packahotcikaniw, tciman kaki icinikatek. Ekota ka otci matce kiskinohomowatc onitcanica aka tawotcik kitci icaritci kaie aka micta nipira kitci pakoperitci acitc kitci micta nitcitamaritci sakihikanik e taciketcik. Takoniw neta awacic irikik ke asitatimariw kitci pa metowetc, aka ka ici kiskimiskarik kitci icatc. Tapwe nac kewir awacic iti kictapeite kitci kackitatc e mickatc kirika kitci mita acohak sakihaikaniw aka tca kitci ocikohotc kaie aka kitci metowaketc tcimaniw. Enkweriw nictam kaki icinakonik awacic ometowan epwamici takonik ka kicatanik metowaniw.
Black Bear Singers

vignette|Black Bear ka nikamotcik mekwatc e opowakanahaniokw
## Manawan/Wemotaci
**Black Bear**, aska **Black Bears Singers** icinikatakiniwok. E opowakanicimonanionik nikamowiriniwok neki kaie tariwa iskwewa ka witcihikotcik. Manawan pe otciwok. 2000 ka matceketcik. Ki waptariewok omirerimowinew e nehirowisitcik e nikamotcik ka ici arimowetcik kiapatc ka apitcitakaniok onotc. Pa matcepariwok nanikotina e nta nikamotcik kaskina wiec e ici metowanionik kepek askik kirika kaie en Ontario nac nete Pactonew askik. Mitcetowo ki kaneikw e kokwetcihitotcik e nikamonanionik. Micta mictenimowakaniwokw kiapatc e nehiromotcik e micta awaciwitcik. 

## Opitciwan

Tipanictawin:E matcectakaniwok‎
Ga'axstal'as, Jane Constance Cook

## Manawan/Wemotaci

**Ga'axstal'as, Jane Constance Cook**.  (1870 – 1951) Okimaw Kwakwaka'waks, kiskinohamakew nehirowisiwa kirika kiskinohamake irakonikewiw. Vancouver, ki taci nitawkiw Ga'axstal'as, Jane Constance Cook, nehi otanisa kitci iskwew **Kwakwaka'wakw** kirika ka atoweritci kispakatikwew riw awesisa ka waparik. Ki kokwetcitahakaniniwiw kitci matisitc kaki nipowiritci aiamihe kiskinohamakewok, ki micta kiskeritam mitcet kekociciriw, nicw kaci pe otcitc ki pe miro kiskeritam. Neki kaki ici pe taciketcik kaci namatciw aski ecta osam mareritcikaterik, Jane Constance Cook micta nanakitcitaw niheriw kirika macikam kitci kanaweritamotcik otaskiwa kirika okekocicimiwo nehirosowiok. Wir eki arimowetc ka isparinik **Commission royale McKenna-McBride** ni apitc 1914. Wircike tca ki iskwewiw ka ki oricowetcik. Taci e ici pe otcitc **Allied Indian Trides of British Columbia** 1922. Picicikw matci macikam kitci takonik ke aitotakik iskwewok kirika awacak, ki otapinawso iskwew e witcihat iskwewa e wapamosoritci kirika nitokihieskwewiw, 16 irik ki mihew awaca.

## Opitciwan

Tipanictawin:E matcectakaniwok‎
Aurélien Gill

## Manawan/Wemotaci

**Aurélien Gill** (kaki pe nitawikitc 26 otatakon pisimw 1933, ki pe poni matisiw ni apitc 17 kenositc pisimw 2015) okimaw nehirowisiw kirika "sénateur canadien" ki pe itapiw Pointe-Bleue Kepek askik. Anotc aci ka icinikatcikatek Masteuiatsh. Enko nehe ka pekocik nehirowisiw innu aski **Lac-Saint-Jean** ka ici  actek. Ki kiskinohamaso "baccalauréat" niheriw  tca nte "pédagogie de l'Université McGill".

## Kaki mamirakinitc
Aurélien Gill ki mirakaniwiw 1991 tcetceckicic "de l'Ordre national du Québec". Kirika 2014 ki mirakaniwiw kaki miro apatisitc awik par "**l'Ordre du Canada**".

## Opitciwan

Tipanictawin:E matcectakaniwok‎
Nadia Myre

## Manawan/Wemotaci

Anishinabe iskwewiw **Nadia Myre**, ocitakaniw wectaw. Otatama wapisiriwa, okaia tca Kitigan Zibi pe otciriwa. 1974 ka nitawkitc,Moriak tacikew kaie ekote e otamirotc nete. Patoc 1997 ka tato piponikarik ka okotcihatcik onehirowisi okaromiwaw wir kirika okaia taci we otciritci anishinabeg askik.
Mikisa apitcihew e otamirotc kaie cectokwapiriw, micta nakowi nakoniw ka wectatc. Mitcet ki kaneiw otci ka ocitatc.

* **Eiteljorg Fellowship for Native American Fine Art** (2003)

* **Prix à la création artistique pour la région des Laurentides du Conseil des arts et des lettres du Québec** (2009)

* **Prix « Les Elles de l’art » Pratt & Whitney Canada du Conseil des arts de Montréal** (2011)

* **Prix Sobey pour les arts** (2014)

## Opitciwan

Tipanictawin:E matcectakaniwok‎
Big Bear

## Manawan/Wemotaci

**Big Bear** Mistahimaskwa tapwe icinikaso, Saskatchewan pe otciw wir kaie ka mihatc nehi **[[Cris]] des plaines** ka icinikatisoritci. Naha tca Mistahimaskwa e ici kaskerimakaniwitc nama kitci mireritam kitci masinahak niheriw **Traité no 6** 1876 ka pe aisparinik acitc ki ici kinowapitam e aitatisiritci otirinima kecpin nte matci e mitciparitcik. Mistahimaskwa ki miritiso niheriw **Big Bear** ata itemikaniw micta masko osam eki wecipamatc maskowa. Neki tca nte nehirosiwokw enko ni wirawow ka motci kictapitisiritci maskowa. Kanoweritam kaie osit masko apatcitaw ko okowak kitci mirikotc mackowisiniw mekwata matci wec e isparinik. Otatakon pisimw 1876 niheriw tca **Traité no 6** ki itakaniwok nehirowisi okimawokw kitci masinahotisotcik mekwata aka e taciketc Mistahimaskwa ki tca mireritcikateriw. Ka takocinitc tca ki micta kockwamo  acitc  ki kiciwasiw ka petaketc eki masinahotosonanionik niheriw aka tca nte e ki otci kokwetcimakaniwitc wir. Pitcipipon pisimw 1879, micta arimaniw e ici pimatisitcik, nama tapwe aci tariwa picikiwa ka icinikatakaniwiritci kaie acitc ki micta akosinanioniw. Nama kitci pameritam niheriw **Traité** wir, ki tci matcaw **Montana** ki icaw kitci nta nipahatc pamitcitc picikiwa ka tacikeritci kitca koski pe kiwew kitci pe nta nanitonak kotakeriw ke mitcik mitowi namesa. Nama tapwe tariwa namesa kitci ki mihatc kaskina owitcana. Ntowatc tca ki iteritam kitci nta masinahotisotc **Traité no 6** ni apitc nicwaso pitcipipon pisimw 1882. 17 kenositc pisimw 1888 ka poni pimatisitc Mistahimaskwa.

## Opitciwan

Tipanictawin:E matcectakaniwok‎
Louis Riel

## Manawan/Wemotaci

**Louis David Riel** 22 Namekosi Pisimw 1844 ka nitawkikoponen 16 Atikamekw Pisimw 1885 ka poni pimatisitc. Enko naha okimaw apita ka nehirowisitcik nete Manitoba askik, kaie neha kaki orocowetc Manitoba askik. Ki micta witcihiew e kispiwatcikaterik otirisowiniwaw neki towik, mekwata e micta wi patokockwakaniwitcik nete otaticikewiniwakw. Ki nikanew nicwa e ki nanikackowatcik kice okimawinak kanata askik kirika nehi kice okimawa John A. Macdonald. 
Nac ki mi kackitawerimakaniwiw e wapamakaniwitc e ici nosinetatc kewir kowisk kitci ici matisiritci witciriniwa e kispiwatatc kewir. Wir pot kirowe ki kinawapamakaniwitike atisokanik kanata askik. 
1844 ka nikwatakaniwitc ka ickwa armitakosikoponen e ki icakoponen kitci nta nanakawaskihiketc **Rébellion du Nord-Ouest** ka ki icinikatek. Kiapatc anotc arimotcikateriw tan e ki totak otci witciriniwa.

## Opitciwan

Tipanictawin:E matcectakaniwok‎
Gino Odjick

## Manawan/Wemotaci

**Gino Odjick**, 7 kakone pisimw 1970 ka nitowkitc nete Maniwaki, Kepek askik, Kanata, anicinapew, cockwataha tohew. Eki ici tohetc, nete nictam ki ici matce metowew LHJMQ **Titan de Laval**, nicto pipona irikik ki metowew neta epwamici **LNH** ici nta metowetc. Nicwaw ki metowew **Coupe mémoriale**. Nicwaso mitina acitc nicw ki pitikepohaw kaie e iciepahamaketc. Ka ickwa metowetc niheriw **Coupe mémorial** ekoni ka nte otapinakaniwitc nete **Canucks de Vancouver**. Ekoni apitc ka nti kitciparinik e tohetc neta **LNH**. Otehimin pisimw 2014 ka mi isparik ki witamowako mackikiriniwa e akositc otehik, amylose, akosiwin otehik kaie micapitan mikwapiriw.

## Opitciwan

Tipanictawin:E matcectakaniwok‎
Catherine Sutton

## Manawan/Wemotaci

**Catherine Sutton** iskwew aka ka kiraskitc itemikaniw neriw **Nahnebahquay**. 1824 ka nitawikitc pecotcik sipik. **Tyatiquob** icinkasoriwa otatama. Ka ickwa nitawikitc, ki matcawok «**Rivière Grand**» ki icawok acitc onikihikowa kirika witcicana, Catherine ki icaw kisinohamatokamikok «**école de la mission**» icinikatcikateriw  e ki ici icatc mia nac 1837. Minawatc ki witcewew otosa Élizabeth, **Grande-Bretagne** ki icawok. Kenositc pisimw 1839, akirecawa ki nipowiw **William Sutton** icinikasorikopon, kanata ki ici matcariwa ekote ka tacikeritci 1830. ki kiwewok **Owen Sound** ka ici taciketcik 1857 ka pe tato piponikarik. Kitca kiskeritamok eki atowanionikoponen otenamiwaw. ki otcihakaniwakopon nehirowisiwok aka kitci otapinakik otenariw. Minawatc Catherine ki icakopon **Angleterre** (akareca askik) kitci nta kaskeritak tan wetci aka nehirowisiwok kitci otapinakik otenariw. Ki kicikateriw kitci icatc **Angleterre** acitc ki mirakaniwokopan masinahikaniw kitci wapamatc kice okimakwewa **Victoria** ni apitc 19 otehimim pisimw. Kitca koski mirerimakiniwokopan kitci koski otapinakik otenamiwaw ka ickwa icatcik **Angleterre** Kakone pisimw 1864 kape tato piponikarik. Ki poni pimatisiw ka ickwa wapamatc pamitcitc onitcanica ki micta akosiw, nama tapwe ki otci kackitaw e reretc.

## Opitciwan

Tipanictawin:E matcectakaniwok‎
Marcelline Picard-Kanapé

## Expérience professionnelle
**Marcelline Picard-Kanapé.** icinikaso. Enko naha innu iskwew ote ka pe otcitc Pessamit. 1941 ka nitawikitc. Otawia nehirowisiw Huron ka otciritci minawa okawia ote Pessamit ototew. Wirctam ki okimakweciwiw ote ka ici tipertakositc. Mictahi ki kictapatisiw ote itekera kiskinohamakewinik.
* 2012-2014 : Okimawa ki witipimew kaie ko tapickwakopon nanikotin Pessamit
* 1998-2006 : ki tiperitam kiskinohamatawkomikoriw Uashkaikan nete Pessamit.
* 1997-1998 : ki tiperitam kiskinohamatawkomikoriw nete Otapi Manawan.
* 1992-1996 : Ki okimawiw Pessamit.
* 1989-1992 : ki tiperitam kiskinohamakewiniw Uashat-Maliotenam.
* 1988 : Ki mitaw ka iti werisinihikaterik innu arimowewiniw nete **Institut éducatif et culturel Atikamek<sup>u</sup> - Montagnais** ka ki icinikatekoponen wieckatc.
* 1984-1987 : ki tiperitam kiskinohamakewiniw Pessamit.
* 1977-1984 : ki tiperitam kiskinohamatawkomikoriw e nicinik e ici pitaketcik awacak nete Pessamit otci kice okimawinak nehirowisiwok ka ici tiperitakositcik.
* 1959-1977 : Ki kiskinohamake iskweiw Pessamit.
Askikw

vignette|Ekote mitowi e icinakok (e ici nakositc)
Enko nehe irapitcitcikan nipi e mawockinikatek matci kaie e osikatek kaie ka tcipakowakaniwok.  Ki ocitawok weckatc acickiriw e osakik nac e pacterik. Aski apatan enko nehe wetci icinikatcikatek askikw.
Wapirew

Enko naha awesis ka wapisitc ka miretc, mitowi piresiw ka itikititc. Mocak ki nokosiriwa nehi awesisa neki emitcikocicaK ka ki pecwatcik.
Wasikahikan

Enko nehe ko ka arimotcikatek Nehirowisiw e ici kiskeritakositc e ici pa taciketc, kaskina kekwan neta matci ici arimotcikatew, ka witcihikotc matci kaie otirakonikewin waska askik pimatisiwiniw e nanakitcitatc.  Nosinetaw kaie kiskinohamakew witcicanik itekera kaie otcirowemakanik.  Enko ohwe peikw mitowi Atikamekw Nehirowisiw tipirowe ka ki apitcitatc kitci pa mirokitc otaskik kaie kaskina neta ka acterik.

Takon nehe ka ki icinikatcikatek otamiro masinahikekamakok ota Atikamekw Sipi capetciwotakanik ka actek, arimowewiniw tipirowe ka otamirotatcik.
Joseph Guanish

## Manawan/Wemotaci

**Joseph Guanish**, 1931 ka nitowakitc nete Wolf Lake, Temiscamingue itekera. Ki okimawiw Naskapi otci, nictana acitc niarano pipona irikik. Ki micta miropariniw ka ici oreritak, ki mirakaniwok tipirowe kitci mihitisotcik ni apitc 1978 kirika kitci tiperitakik askiriw ni irikik e iskwarik 326 km² kitci ki ntohotcik, wepihapetcik kirika ke atosketcik awacamec. 
Ka mi tatopiponikarik 1990-2000, Guanish itapikopon ka waskapitcik ka kiciatisitcik iriniwok nete Kawawachikamach naskapie ka ici taciketcik kirika neta ici apikopon **Conseil d’administration de la Société de développement des Naskapis**, ka kispiwatakik naskapie arimowewiniw. Ni apitc 1994, ki oractawok kitci orowiparinik masinahikaniw naskapi arimowewin, nictowek arimowewiniw tatinikopon, ki micta nanakatcitaw wewerita kitci icinakonik. 

Ki masinahotiso **Convention du Nord-Ouest québécois** otci.

2007 - **Chevalier de l'Ordre national du Québec.**

## Opitciwan

Tipanictawin:E matcectakaniwok‎
Geneviève McKenzie-Sioui

## Manawan/Wemotaci

Geneviève McKenzie icinikasopan ka nitawkitc ni apitc 1956 nete Matimekush (schefferville), maisinihikew, wectaw nikamowiniw, arimowew kirika wectaw ke nokonik ka ici masinactetcitcikaniwok. Nikamo iskwew innu, nehiromo kaie e nikamotc ekoni aci 40 pipona esko itotisketc. Ki mitaw awaci masinactetcitcikaniw **Les découverte de Shanipiap** APTN ko ka ici nokositcik nehirowisiwok **Aboriginal People's Television Network** ka icinikatek kirika ko neta ka ici wemitikocimonaniwok Ontario masinacteparitcikan TFO ka icinikatek. Aci awacamec 30 tato pipona tacikew neta Wendake, pecotcik Kepek askik.

## Opitciwan

Tipanictawin:E matcectakaniwok‎
Donna May Kimmaliardjuk

## Manawan/Wemotaci

**Donna May Kimmaliardjuk**,  Winnipeg ki taci nitawkiw ekote tca kaie eki taci matcekitc. Ackimekweciwiw, Chesterfield Inlet nete otciriwa otcirowemakana. Nikotwaso piponesikopon ka witamakotc otatama omocoma e ki nipahikoritci akosiwiniw Lou Gehrig ka icinikatek nama tca ki otci kiskerimew omocoma. Ekota tca ni apitc ka ki oreritak kitci ici kiskinohamasotc matci kitci ki maticowetc otehinak itekera. Anotc, wirctam ackimeskwew ka maticowe iskweitc ota kanatak. Nama ki otci miropariniw ka kotci kokwetcikemotc kitci nta otamirotc nete Chesterfield Inlet. Aric ke ki witceiew kitci ki micta miroparinik nete ka taciketcik otcirowemakana. Micta pasoweritam kitci micta mirocinik nehirisiwok, ackimewokw e ici pimatisitcik.

## Opitciwan

Tipanictawin:E matcectakaniwok‎
Rykko Bellemare

## Manawan/Wemotaci

**Rykko Bellemare**, metoweriniwiw masinactetcitcikanik itekera kirika nimi iriniwiw opowakanahancimowiniw kaie nikamo tewehikana e apitcihatc. Wemotaci pe otciw, 7 kakone pisimw 1989 ki pe nitawkiw.  Nictam neta ki ici nokosiw **Avant les rues**, **Chloé Leriche** e ki ocitatc ni apitc 2015. Kweena Bellemare-Boivin ocima ki witci metowemew neta. Niheriw kirika ki kaneiw **Prix Iris pour la révélation de l’année**.   Tariwa onitcanica kirika nehi otiskwema Jeanne Poucachiche. Capetciwotakanik tacikew mekowata, nama otamiro.

## Opitciwan

Tipanictawin:E matcectakaniwok‎
Caroline Calvé

## Manawan/Wemotaci

**Caroline Calvé**, **Aylmer** pe otciw, Kepek askik. Ka peikokanikisiritci namekosi pisimw 1978 ki nitawkiw. Otaia nehirowisiwirwa Kitikian Zibi otciriwa. Micta cocokwesama cocokwakew. Ka awaciwitc ki matcekew nete Mont Sainte-Marie. Ki icaw ka kitci metowaniwonik ni apitc **Jeux olympiques de 2010 [[Vancouver]]**. Wirctam ki kaneiw e ickweciwitc ka mirakaniwitcik micta orakaniw e kackitatcik e motowetcik.

## Opitciwan

Tipanictawin:E matcectakaniwok‎
Ivan Boivin-Flamand

## Manawan/Wemotaci

Anohe **Ivan Boivin-Flamand** manawanik pe ototew, papawapikepitcikanke iriniw, 3 pitcipipon pisimw 1997 ka nitowkitc. Maliotenam tacikew mekwata kaie okomesa Scott Pien-Picard. Peikociriwa omisa kaie niciriwa ocima, aric nehi ka ickweciwiritci, omisa nehi onitcanica aric ma ki otapihawsoriwa onikihikwa, Marjolaine Boivin kaie Nelson Flamand icinkasoriwa. Niaran tatopiponesipan ka matce metowaketc papawapikepitcikaniw okokoma e ki mirikokoponen ka awaciwitc. Napitc micarikopan otci wir e metowaketc. Ivan mireritam e arimotak kaki pa aicatc, kaie micta mireritam e witamowatc ka otci tacikemikotc ka waskakapowictakotc witciriniwa. Mitato acitc nicw tatotipikan metowakew opapawapikepitcikan kaie mitato acitc nicowaso tatiniw opapawapikepitcikana. Mitcet awiriw ki witci metowemew kotakihi ka nikamoritci kaie ka papawapikepitcikaniritci mitowi Florent Vollant, Pascal Ottawa kaie ka wapisiritci ki witci metowemew Zachary Richard icinikasoriwa. Mitcetiriwa witciriniwa kaki otci metowematc esko kewir e metowaketc anoheriw papawapikepitcikaniw.
Mitcet wec aci pa aicawok kitci ki nta metowetcik, kitci otci nikamohatcik, kitci otci wapitaratc e micta kackitatcik kewiriwow e papawapikepitciketcik kaie e nikamoriniwitcik.

## E ici arimomakaniwitc
Ekote ota e ici arimomakaniwitc

Tipanictawin:E matcectakaniwok‎
Gerald Taiaiake Alfred

## Manawan/Wemotaci

**Gerald Taiaiake Alfred**, Tiohtià:ke Moriak 1965 ka nitowakitc, mohawk. Kiskinohamakew nete **Université de Victoria**. Ki witcihiew e tcimatakanionik kirika Jeff Corntassel ka ici kiskinohamaketc. Neta e ki ici icatc ki micta meckotcipariniw. Otamirowin ki micta witcihiko kitci miro kiskeritak **Décolonisation** otci kaie ki otamiroritaw ka ki makonamaketcik kanata askik. Taiaiake ki matcikonam kitci wactenimowatc ka pamitoneritcike iriniwitc kaie kitci actatc une optique de resurgence autochtone. Ki micta mitcetiriwa ka ki witcihikotc ki matcikwaskotc ka ici nosinetatc otamirowinik nehi ici tapapitam otamirowiniw, mitowi Frantz Fanon, Albert Memmi, Michel Foucault kirika tca Vine Deloria Jr.

## Opitciwan

Tipanictawin:E matcectakaniwok‎
Alanis Obomsawin

## Manawan/Wemotaci

**Alanis Obomsawin**, nikamo kaie masinactetcitcikaniw ocitaw. 31 otatakon pisimw 1932 ki natawkiw nete New Hampshire.  Minawatc ki matciatikeriwa otcotcoma nete Odanak ekote eki taciketcik 9 pipona irikik minawatc ki koski atikewok aci tca neta Metaperotin ekote eki taci kiskinohamasotc nikamoniwiw kaie atisokaniw. Alanis Obomsawin micta miro kiskerimakaniwiw eki ocitatc masinactetcitcikaniciriw, nete ici otamiro ONF ka icinikatek otci nehirosiwa e ici tatamoritci kirika e ici arimikeritci kitci ki mirowatcihitisoritci, mitowi aniheriw **Kanehsatake : 270 ans de résistance** e ki ocitatc ki kanewiw aniheriw otci. Nictam ka newonik omasinactetcitcikanicic **crise d'[[Oka]] de 1990** eki kanewitc 18 irikik ki tatiniw kaskina wiec e irikikaskomikak ota askik. 

## Opitciwan

Tipanictawin:E matcectakaniwok‎
Florent Vollant

## Manawan/Wemotaci

Florent Vollant, innu nikamowiriniw, Labrador pe otciw, 10 otatakon pisimw 1959 ka nitawkitc. Maliotenam ki taci matcekiw. Wir tipirowe orisanaham onokamowin kirika wir e ki wectatc nictam **Festival Innu Nikamu**.
Claude McKenzie icinkasoriwa ka ki witci nikamomatc nictam ka mi kiskeritakositc **[[Kashtin]]** ki icinikasookw. Ki kanewakopon new **Félix** ka icinikaterik ka cowermakaniwitcik nikamowiriniokw. Kaskina wiec pa nikamo, kaie pekon ki petowakaniwoka masinactetcitcikanik **Mesnak**, Yves Sioui-Durant e ki ocitatc kirika  **Le silence des fusils** **Arthur Lamothe** ka ki ocitawakoponen. Kaskina wiec aci ki pa aicaw e pa nikamotc aci kaie miro kiskerimakaniwiw. Mitcet kaie aci witci nikamomew mitowi; Éric Lapointe, Richard Séguin, Samian, Zachary Richard, Sakay Ottawa kirika kotakihi. 
Takoniw Maliotenam taci ke ici ocihakaniwiritci tekirepicica neki ka wi ocihatcik. Ivan Boivin-Flamand, Patrick Boivin, Louis-Philippe Boivin, enko neki atikamekw iriniwok mocak ka witcihietcik nete itekera. 
Nama orina weckatc ki kaneiw **41e Gala de l'ADISQ** e ki oramakaniokopenen kewir. Neki tca kotakik; Elisapie, Maten, Shauit kirika Matiu. Ka wirakaniwitc, Ghislain Picard acitc Joséphine Bacon, e ki wicamakaniwitcik nikanik, ki itew naha Florent Vollant e arikasitc kirika... "Akowir sekisikw, ni pe miro icanan" « Soyez sans craintes, nous venons en amis ». Kaskina ki wicamew nikanik ka ki wirakaniwiritci e itetc; "nama tepirak nin ni kanewin, kaskina oki kewirowow kaneiokw".

## Opitciwan

Tipanictawin:E matcectakaniwok‎
Metowan

Irapitcitcikan kekocic, pa pitoc aicinakono, awacic matci kaie kaskina awik ke takonik ke tacikak, kitci ki metowaketc, kitci ki aka cikateritak, kitci takonik ke ititosketc kecpin aka wec e totak. Matci ko kirika matowinakon metowan aric kitci ki natowi kiskeritak awik tan e icinakonik kitci ki mintitatc kekociriw. Otamirotaw wirtip kecpin e tacikak metowaniw.
Noceskw

## Manawan/Wemotaci

## Opitciwan

**Noceskw**

Atisokan. Weckatc peikw iriniw acitc iskwew, pa mawisowakopan
tarikopan otakopitawsoniwaw,
ockinikiciciriw
mekwa pa mawisotcik, napitc nete nakewara, otitikowakopan maskoriw, noceskoriw !
Ekoni ka ici matcewrakopane naha nocesk neriw awaciciriw tikinakanirik tekopisoritci
kek keskeritamowakopan nihikik onikihikonan
kinowec ki natawapamewakopan
onitcaniciwaw.
Nac tekwakinik
naha tca awacic, ki micta mirokako neriw noceskoriw,
ki nocanihiko, ki kiripikiw e matcekit.
Nac kici nitawikit, ki kiskinohamako mackikiriw kitci ocitat neriw noceskoriw,
ka ickwa kiskinohamakot ekoni patam ka kiwerikot neriw noceskoriw ...
Ekote tca e otciparik ntokohiwewin, masko eki kiskinohamaket !!!
Eko e itatisokawispan nokom maripan

Joey Awashish otatisokanicic
Benoit Ottawa

## Manawan/Wemotaci
Benoit Ottawa, ka nitawkitc ni apitc  25 wapikon pisimw  1953,  Gabriel Ottawa kirika  Maggie Quitish ki icinikasoriwa onikihikwa.Ki poni pimatisiw ohweriw ka tatokonikasiritci  22 ka wasikatotc pisimw 2020 nete akosikamikokw Joliette. Mantcoca opanik ki otcineho.  Lucienne Newashish ki wikimepan, César Newashish kirika Marie-Agathe Boivin otanisa ki niciriwa okosa, mitcetiriwa osima kirika ot akwetosima. Ki icaw kewir awacak ka ki icirakaniwitcik nete Peikwakamik kirika peikw omisa. 
## Ka ki ititosketc
Kinec ki otamiro manikewinik itekera masinahikekomikokw ki arotakaniwiw. Mitceto pipona ki pe okimaciwiw. Ni apitc 1991 ka tato piponikak 20 kakone pismw nac asko 28 namekosi pisimw ki witcihiew e wectakaniwonik ka kipahikatek atikamekw askik e nicto tenowesitcik  **Opération Nitaskinan**  ka ki icinikatek. Kitci ki kiskeritcikatek tan e ici onactasomikak ka minatikwaniwok kirika kitci nihiparik ka natcipictowakaniwitc kice okimaw. Nama wirata tekici ki otci kipaskohikaniwon aric ma kitci kiskeritamotirakaniwitcik ka wapisitcik tan e icinakok natcipictakewin. 

## Opitciwan

Tipanictawin:E matcectakaniwok‎
Apihawason

## Manawan/Wemotaci
vignette|Apihawson
Iskwew taci e ici apiritci onitcanica kecpin e iti matcekiritci omisitak. Tawokw iskwewokw ka ntoweritakik e ickwa wamawsotcik akosikamikokw. Totamokw weckatc iskwewokw e totamowakoponen.

## Opitciwan

Tipanictawin:E matcectakaniwok‎
Apwesiwin

## Manawan/Wemotaci
vignette|Apwesiwin
Awik e apwesitc enkoweriw onipim ka orowictamikanik wiak, matci otactamikok kirowe ici nokoniw e nipiwitc e apwesitc kecpin e ickwa wec ititosketc, matci kaie ka metowekowen kekwariw ka sokictakanionik, e micta otamirotc kitci ki mirokinetc. 

## Opitciwan

Tipanictawin:E matcectakaniwok‎
Mackimotai

## Manawan/Wemotaci
Nicino ka itemakak anihe itewin. Nictam nihe, iriniw tepirak ka titak wiak, ka ici iriniwitc tipacic ici acteriw. Anihe kotak ekota wetci icinikatcikatek mia mackimotai ka ici ko nihikasonaniwokw. Enko tca anihe kotak itewin.

## Opitciwan

Tipanictawin:E matcectakaniwok‎
Micackotowan

## Manawan/Wemotaci
Iriniw tepirak niheriw takoniw. Otactamikok e opiawitc. Tawokw ka micta omicackotowanitcik e sakitatcik matci kaie pemantcic tepirak. 

## Opitciwan

Tipanictawin:E matcectakaniwok‎
Cicip

vignette|Cehamo
vignette|Arapowew
## Manawan/Wemotaci
Cicip, mitcetowek icinakosiwok, papitoc aicinikasowok mitowi, Cikakocip, Piresiw, Kweckocipatamok, Arapowew, Cehamo, Ahawew, Ominiko, Oskiskirew kekotc Ickoterew, Okawsikw, Takwakicip.

## Opitciwan
Cécile Mattawa itew masinasowiniw e ki actakaniwok: *Mia sa ominiko nohwe .. kice iriniwok neriw ka icinikatatcik .. kotak cehamo icinikasotike ... weckatc ki tawakopan niki towihik .. ka riskipotek ota ekoni eka ka ki iti otci tatcik niki .. aci tca pot minawa iti tatikenak .. kirowe nohwe cehamo ..
*

Tipanictawin:E matcectakaniwok‎ 
Tipanictawin:Pirecicak
Mikoapi

## Manawan/Wemotaci
Omikw awik e nokonik taci e mapiketanik matci wapitcikatew. Takon kaie atamik wiak e mapiketaki. Micta kinopekan anihe mikoapi.

## Opitciwan

Tipanictawin:E matcectakaniwok‎
Mirtcowan

## Manawan/Wemotaci
Enko anihe ka icinikatcikatek mirtcowan, iskwew ka ici iskwewitc, iriniw ka ici iriniwitc e opiawitc. 

## Opitciwan

Tipanictawin:E matcectakaniwok‎
Mitcitcin

## Manawan/Wemotaci
Enko peikw ririkitcitcan otcitcinak, notc tcakowacin micta me ka aric mirowapitan. 

## Opitciwan

Tipanictawin:E matcectakaniwok‎
Ocakai

## Manawan/Wemotaci
Wiak tekici taw ocakai e askoskisinaniwokw. Tawokw papitoc ka icinakositcik, enkoniki ka makawesitcik, ka wapisitcik, ka ocawacitcik kirika nehirowisiwok e mikwawesitcik.

## Opitciwan

Tipanictawin:E matcectakaniwok‎
Ockicai

## Manawan/Wemotaci
Ockicai, enko nihe otonik awik ka ici acterik. 

## Opitciwan

Tipanictawin:E matcectakaniwok‎
Miko

## Manawan/Wemotaci
vignette|Miko
Enkoweriw kaskina awik ka tatak. Ekota wetci nta kiskeritcikaniwok kecpin awik e nantowapitcikaterik taci e otciparinik kecpin e akositc. Tekaci neta nokon kecpin aka awik e miropimatisitc. Matci awik e pecihotisotc otcikowiniw omikw matci ko kaie awik e pickoctinetc. Iskwew onitaw omikw tato pisimwa, otcita aric nihe ispariwokw, kotc kotc e iti matceatisitc ickwecic aci niheriw itapinew. 

## Opitciwan

Tipanictawin:E matcectakaniwok‎
Okickaman

## Manawan/Wemotaci
Otitimaninak neta ici actew anihe okickaman. Matci ko awik akosiw neta kecpin mocak pekonok e ici aiatcitc.

## Opitciwan

Tipanictawin:E matcectakaniwok‎
Okipohon

## Manawan/Wemotaci
Okipohon, mitcimiocik pecotcik otasinakek ici actew anihe. Ekota awik e otci reretc, pitc opanik ici actew. 

## Opitciwan

Tipanictawin:E matcectakaniwok‎
Okotckowiapi

## Manawan/Wemotaci
Ekota e ici miparik mitcim awik e mitcisotc. Ekota kirika e ici takok kitci petakosinaniwok e arimowaniwokw. Nihe tca okotckwi micta kice kictapatan e mitcisonaniwok e reraniwok kirika tca micta mitcetiw neta pitc omickowan kitci ki wewerita atcimakak nihe wiaw.

## Opitciwan

Tipanictawin:E matcectakaniwok‎
Okwakonew

## Manawan/Wemotaci
Nitc otoninak ici actew nihe okwakonew. 

## Opitciwan

Tipanictawin:E matcectakaniwok‎
Octikwankekan

## Manawan/Wemotaci
Enko pitc ka ici actek octikwanik, ka oskaniwokw, pitc tca neta wirtip ici actew.

## Opitciwan

Tipanictawin:E matcectakaniwok‎
Wiaw

## Manawan/Wemotaci
Enko ka icinikatcikatek wiaw, tekci e itikititc awik misiwe e askoskisitc. Kirika tekici pitc awik e icinakositc.  
 
## Opitciwan

Tipanictawin:E matcectakaniwok‎
Ototon

## Manawan/Wemotaci
Ositinak ici actew anihe ototon. Enko peikw ka mawtci micak oskan kirika ka micta mockowak.

## Opitciwan

Tipanictawin:E matcectakaniwok‎
Otisi

## Manawan/Wemotaci
Awacic e pe nitawkitc enkoweriw ka kickicikaterik ekota e ki otci mitcisotc pitc okawiwa e ki apitc. Kecpin tca e pakitinik, kinoweritcikateriw tca matci kitci kaneweritak kinoskisite, wewerita okowekanikateriw kinec kitci mirocinik. 

## Opitciwan

Tipanictawin:E matcectakaniwok‎
Otoskon

## Manawan/Wemotaci
Enko anihe ospitonik matci kitci ki pikikectakaniok. 

## Opitciwan

Tipanictawin:E matcectakaniwok‎
Oto

## Manawan/Wemotaci
Omikw e mectowakamik, miko ka mawotoctamakak.

## Opitciwan

Tipanictawin:E matcectakaniwok‎
Omisisit

## Manawan/Wemotaci
Ka mawtci kinowaskok ositik oririkisitan. 

## Opitciwan

Tipanictawin:E matcectakaniwok‎
Ka nikanitcik atoske askiriw

## Manawan
César Newashish e ki atisokekoponen ni apitc 1970 ka tato piponikarik (**Histoire de Metapeckeka/Manawan, film produit par l’ONF en 1970**), epwamoci 1906 ka tato piponikak (pitc Manawan ka tcimotek), e nicitcik e otenawesitcik Kitciko witcicana wapanok itekera, Ka Wiasiketc nakapehonok itekera Manawanik. Arimatc wewerita ka nta kiskeritcikatepan ohwe masinahika, neki ka nikanitcik atoske askiriw Manawanik, aspin 2003 ka tato piponikak ka orasinahikatek ohwe. 
Gilles Ottawa omasinahikan 2003

### Manitonikok


### Acohonanik

### Masinaskohikanik

### Nehapiskak

## Wemotaci

## Opitciwan

Tipanictawin:E matcectakaniwok‎
Askiwatisiwin

## Manawan/Wemotaci
Enko nehe aski ka nanakitcitakaniwok Kice okimaw Kanata orakonikananik ka otcipirik. Kewirowaw Kice okimaw Kepek takoniw ota Kepek askik. Napitc itemakan aka iriniw kitci onactatc neta ka aicterik kaie ka pimatisiritci neta. Matci kita ki nta pimotew, nama aric acteriw kitci nokitc kinawec, tepirak nikiska kita ki icaw neta, takon aric aci matci kitci nokickaniwok e kinawapamakiniwitcik matci pirecicak matci kotakik awesisak.

Takon tca nehe mitowi ota pecotcik, Kitaskinak actewa.  " Parc nationale de la Mauricie" kaie "**Parc des Laurentides**".  Enko nehe mia ka aicteki Cawonok ka icinikatamok kitaskino e arimotamokw.  

## Opitciwan

Tipanictawin:E matcectakaniwok‎
Otitiman

## Manawan/Wemotaci
Otitiman, enko wiaw ka icinikatek, taci e ici tapitiki ospitona.  

## Opitciwan

Tipanictawin:E matcectakaniwok‎
Albert Connelly

Enko naha Wemotaci Iriniw kewir ka ki mocak notohotc notcimik kaie kaie mitcet ki kinokew atisokaniriw, kitci atisokaniriw.  1918 ka tato piponikarik ka ntwakitc ote notcimik itekera Wemotacik. 20 Otatokon Pisimw 1937 ki nipiwiw nehi Kokominowa Marguerite Boivin Connelly nete kete Wemotacik, aniki kaie wirawaw ki nipowipanak Georges Niquay kirika Annie Basile.

Ota otatisokan nika tapasinahimon, kokotce atisokaniriw.
Waswanipi

**Waswanipi,**  Eeyou oteno Kepek askik ici actew, Kanata. Irikik e tacinaniwok 1759 (2016).

E itemkak; sakihikan ka ici micta wactanamakak e wepahapaniwok

Takonopan micta atowekamikw **Waswanipi** otenak,kaie takon **Waswanipi** sakihikan ka icinikatek  kaie takon Waswanipi sipi ka macikowik Matagami sipik.
Mashteuiatsh

**Mashteuiatsh** Ilnu oteno Kepek askik ici actew, Kanata. Irikik e tacinaniwok 1957 (2016).
## E ici tipatcimomakak
**Mashteuiatsh**, Ilnu oteno kepek askik  ici actew. Pekwakamik itikera. 2010 wec irikik taciwok (2021).Saint-Félicien kaie Roberval pecotcik ici actew. Enko tepirak nehe nehirowisi aski pekwakamik itikera.

## Atisokan
Mashteuiatsh (là ou il y a la pointe) ka ici nikickotatisonaniwok ekote ko e ici motaniokopanen mamik e wi icanok. Nictam ki icinikatew Ouiatchouan. 

## Eskaskamikak
Irikik e tci micak 132 hab./km2
Wolastoqiyik Wahsipekuk (Viger)

**Wolastoqiyik Wahsipekuk (Viger)** Malecite oteno Kepek askik ici actew, Kanata. Irikik e tacinaniwok 1183 (2016).
Adélard Niquay

vignette|Adélard Niquay, Otciri ki icinikatakaniwiw
## Manawan/Wemotaci
Ki nitawkiw ni apitc ka 5 tato konakasiritci akokitcic pisimw 1949 ka tato piponikarik. Onikihikwa ki icinikasoriwa Georges Niquay kirika Annie Basile-Niquay
Wemotacik ki otciw. Ka ki pe omocomitc kirika okomitc, ki icinikasoriwa, Tom Basile, Marie (Marisht) Awashish kirika Jos "Kinoce" Niquay, Philomène Boucher-Niquay. Ki mitcetiwok, mitato acitc nicowaso ki taciwok, Véronique, Paul, Léon, Jean-Baptiste, Johnny, Anne-Marie, Pierre, (Adélard), Martha, Marie-Cécile, Gisèle, Jean-Marc, Marguerite-Justine, Jean-Guy, Chantal, Ernest, Jean-Yves et Norbert. 
Ki wikimew Simone Ottawa ni apitc ka 26 tato kanikisiritci otatakon ka tato piponikarik 1968, Edmond Ottawa kirika et Maggie Dubé otanisa. Niaran ki taciriwa onitcaniciwowa, ki pekociriwa otanisa Josiane ki icinikasoriwa, pamitcitc e ki nitawkitc, okosa kotakihi, Éric, Nelson, Tommy et Roberto ki icinikasoriwa. (Aric ma nicw ki onihewokw onitcaniciwowa ka ickwaterik omikiamowow ni apitc 1983 ka tato piponikarik). 
Ki micta kackitaw e metowaketc papawapikepitcikaniw, mocak ki metowewok kirika okomesa mitowi nehi Antoine Quitich. Ki micta kackitaw kirika onimiski ickote apiriw e mitatc. Opitciwanik pemacic ki nta otamiro nac wemotacik ka iti itatiketcik. Wemotaci ka mi ocitakanioki mikiwama, ekota e ki otamirotc e minatikwanionik. 
Ka poni pimatisitc ni apitc 4 ka tato konikisiritc wapikon pisimw ka tato piponikarik 1987 Wemotacik. E kotci ocitakoponen onimiski ickote apiriw e pikoparinik, ki iskowatowikopon mictikok ekoni ka pakicik e ki kiskimiepohikotc. 

Tipanictawin:E matcectakaniwok
Tipanictawin:Ka kiskeritakositcik

## Opitciwan

Tipanictawin:E matcectakaniwok‎
Aiamihe mikiwam

vignette|Manawanik aiamihe mikiwam
## Manawan
**Saint-Jean-de-Brébeuf** Manawanik
Nictam ka tcimatakaniwok aiamihe mikiwam, ekoni apitc 1904 ka tato piponikak, nico pipona epwamici orocowatcikatek Manawan oteno. 
Nicto pipona ki tacikatew e tcimatakaniwok, kotawinocic Lapointe icinikasokopon, naha tca kotak e ki nanakatcitatc kotawino **Père Lemoine** icinikasokopon.
Weckatc nikotwaso mitina otenosiwakopon e nta nikickowatcik kotainowa wemotacik, osam warowik e icawakoponen manawaniriniwok. Notc tca e apicacinik ki ocitawakopon. 
Kotawino J.E. Guinard ni apitc 1933 ka tato piponikarik otitiko Ka aiamihekanowapiritci **Mgr Louis Rhéaume** kirika kotawino **Laurent Tremblay**.
Ni apitc 1941 ka tato piponikak ki nokotakopon **Louis-Roger Lafleur**, e tca itetc manawaniriniwa otci, e micta kitimakisiritc aric e micta miro teheritci kirika e micta aiamihatisiwiritci. 
Epwamici tcimatakaniwok, Micen Kwetcitc (Michel Quitich) neta takonikopon omikiwam. Micerkiwamickicik icinikatamowakopon weckatc. Ata aric e wi itetcik weckatc omikiwam Micen Kwetcitc. 
Ki pe kiwotekopon ni apitc 1941 ka tato piponikarik, Manawanik ka kice aiamihekanowapitc **Son Excellence. Monseigneur O. Comtois**, kotawino **Edouard Meilleur** ni apitc ka tacikekoponen ota manawanik. 
Anotc mekwata ka tcimatek aiamihe mikiwam, ni apitc ki ocitakanionikopon 1940 ka tato piponikak, nico pipona ki tacikatew. Ki pikwactankoponen kotak aiamihemikiwamicic. Awacak neta taci kiskinohamakaniwakopon. Nama erowek otci peikw ki otci ocikohowakopon. 1942 ka kictakaniwok. 
Mitcet ki otamirowok neta iriwok, mitowi Claude Flamand kirika César Moar. Osapowakana nete ki otinikatekopon kice aiamihekiwamik Metaperotinik. 
1972 ka tato piponikak ka wectatcik kitci mirowacinik pitakamik, Cyriac Dubé, Claude Flamand, Wellie Flamand, Alexis Quitich, Henri Dubé ki actawok wikwasiriw, ki masinawatihamok kitci nehirowisinakonik.

## Wemotaci

## Opitciwan

Tipanictawin:E matcectakaniwok‎
Anikotcaciw sakahikan

## Manawan/Wemotaci

**Anikotcaciw sakahikan**, sakihikan Kepek askik ici actew, Kanata.  

Tipanictawin:E matcectakaniwok
Tipanictawin:Sakihikana

## Opitciwan

Tipanictawin:E matcectakaniwok‎
Mikos

vignette|Mikos

Enko nehe ka apitak e ackimaniwok, aripikatakiniwitc asam. Osakaniwon kitci sokak e sitapikatakaniwitc pakekin ka ackimaniwok.

Tipanictawin:E matcectakaniwok‎
Irinatikw

vignette|Irinatikw e miroskaminik

## Manawan - Wemotaci
vignette|Irinatikw
Mictikw ka nipiciwitc, ka otcikowihakaniwitc. Ekote e irapitisitc e miroskaminik, irinatakowapo osikatew nac pikisikan, minawa naminas. Kiapatc kinowec kicisikatew, e ocitakaniwok pikotinikan.  Micta mirowacin nehe, sisipaskot.
Winikis

vignette|Winikis - wikwasatikw
vignette|Tikinakan
Wikwasatikw ka ocowecicitc napitc e wasapiskisotc.  Enko naha kotak mictikw ka miro apitisitc matci e asamikaniwok matci kaie tikinakan e ocitakaniwok kaie e kotowokaniwok. Ote ici ntwakiw ka ici icpatanarik kaie tariwa kotakihi wikwasatikwa waska. Takoniw sakatakaniriw opime nte.
Mirapakon

## Manawan/Wemotaci
vignette|Mirapakon
Mackoci ka akokek mictikok mitowi opiwi ka icinakok.  Ocawackaw anihe mirapakon kaie mirokaw. Enko ka miro apatakipan kitci piskarekipan kotowan.

## Opitciwan

Tipanictawin:E matcectakaniwok‎
Wikwasatikw

## Manawan/Wemotaci
vignette|Wikwasatikw
vignette|Wikwamotai e ki masinawatahikatek
Kinowaskosiw kaie wapekisiw anaha mictikw ka nipiciwitc. Wikwasatikw icinikatakiniwiw osam wikwasiriw e micta miro apatanik. Wikwamotai matci kaie tciman ocitakaniwon kecpin e otamirowakaniwok wikwas. Kitci ki mirocik ka wectakaniwok matci tesinikaniwon ekotca e ici masinawatahikaniwok.

## Opitciwan

Tipanictawin:E matcectakaniwok‎
Atosparipanatikw

vignette|Atosparipanatikw

Enko nehe irapitcitcikan ka apitak aripi e ocihakaniwitc. Mictikowon kaie cectokowapicic ka sokapekak ka apikatcikatecik ko.  

Tipanictawin:E matcectakaniwok‎
Ockockotaminockw

## Manawan/Wemotaci
vignette|Ockockotaminockw
Mitowi nipic icinakon, aric tca wir nte kotc askik ici pe ntowakiw. Wapikoniriw matcekiniw pitc kaie cowemina tariwa, nama aric ki taki mitcinaniwon. Miro apitan anihe e kisisipatakiniwok omiki. Mirowacin sa kotc otci owiaw.

## Opitciwan

Tipanictawin:E matcectakaniwok‎
Orakaniwockopokw

## Manawan/Wemotaci
vignette|Orakaniwockopokw
Nama kinoskosiw anaha kitikan, mitwi mackoci. Iti kinokosiriwa otikona kaskina. Wopimera otikonik acteriwa nipica. Kaskina wiec ici matcekiw, kirowe nte ka ici nipiwok motcik askik.

## Opitciwan

Tipanictawin:E matcectakaniwok‎
Nipicatikw

## Manawan/Wemotaci
vignette|Nipicatikw
Mirwepokw kaie icinikatcikatew anaha mictikocic. Mitcetakasiw kaie wir kaie micta mitceniw nipiciriw. Apicaciniw onipicima aric tca kispakariw kaie sokariw. Natokihiemikan kaie nihe nipic. Matci nipicapokitcikatew kitci mirokananiwok kekotc matci cacakotcikatew, kirika matci nte actakiniwon kaki ici pecicinaniwok kekotc tepirak e omikinaniwok.

## Opitciwan

Tipanictawin:E matcectakaniwok‎
Wapockockw

## Manawan/Wemotaci
vignette|Wapockockw
Kitikan ka nictotakasit. Nictiniw otikona anaha kaie mitceniw nipiciriw ka akokerik. E akositokaniwok, otapima apitisirowa kitci natokihak niheriw otoki. 

## Opitciwan

Tipanictawin:E matcectakaniwok‎
Pikiw

## Manawan/Wemotaci
vignette|Pikiw
Enko nehe ka otcikowik mictikok. Pisakwakamisiw e takinikaniwitc. Matci apitisiw e natokohokewakaniwok kaie ciconikatew kekocic aka kitci pitakeacikowik nipi.

## Opitciwan

Tipanictawin:E matcectakaniwok‎
Marsati

## Manawan/Wemotaci
vignette|Marsati

Ka nipiciwitc anaha mictikw. Ocawaciniw wikwasiriw e iti matcekitc nac iti wapisahariw e iti kiciatisitc. Okimawatikw icinikatakiniwiw kirika osam wir nictam ka pe sakipakarik onipicima kaie wir pamitcitc ka pakitinik.

## Opitciwan

Tipanictawin:E matcectakaniwok‎
Oskiwon

vignette|Oskiwon
Enko anihe oskiwon ka icinikatek pitc okotik actew nehe. E ici irapitak tca nehe, kitci ki miratcikatek kekocic kaie kitci miro reranikw. Micta miro apitan nehe.
Otciciwi

## Manawan/Wemotaci
Enko anihe ka ocitatc packicikinapo iriniwok tca nte. 

## Opitciwan

Tipanictawin:E matcectakaniwok‎
Ositicic

## Manawan/Wemotaci
vignette|Otisicic

Enko ka icinikatek, mitowi otcitcica ositinak. Ekoni wetci awik nihikapowitc ekota kirika wetci nitawkapowitc.  

## Opitciwan

Tipanictawin:E matcectakaniwok
Oso

## Manawan/Wemotaci

vignette|Oso
Enko anihe e ickwaparik ototokwakan ekote tca e icinkatek oso. Awesis takoniw aniheriw matci atimw, minoc, picapiciw, matcinactowecic, kaskina sa kotc ka new katetcik awesisak. 

## Opitciwan

Tipanictawin:E matcectakaniwok‎
Wisopi

## Manawan/Wemotaci
vignette|WIsopi
Atamik omisitainak anihe ici actew wisopi. Oskonik cipa ici actew mia itekera. Oskon kirika wisopi ocitawok kekwaniriw. Waseskonaw anihe wisopi. 

## Opitciwan

Tipanictawin:E matcectakaniwok‎
Ickote e otciparik

vignette|Ickote e otciparik atisokan

## Manawan/Wemotaci
Aci weckatc nehe atisokan, epitc weckatc nama peikw iriniw kita kackitapan kitci mikowasitak neheriw wircike. Peikon aric, ki maka isparin nehe aci, miswatc aka e kiskeritakok tan pitc mia matci kaie tan nte mia ka itci isparik nehe, nehe peikon nika atisokan ka ki ici atisoketcik ka kiciatisitcik.
Ni apitc, micta iriniwok neta tacikepanak, okititin kaskina tacikewokopan, kirowe anotc icpatanarikopan wirowaw ni apitc. Mitcet nipasiwokopan, nama aric wiskat kitci otci nipawok. Kekwan wetci, na ma awik wiskat kitci kiskeritam, epitc aci nehe weckatc ka ki isparik.
Ni apitc, miro nokosipan pisimw, nama aric kicasikekopan tapwe askik. Kaskina tca kirika Iriniwok apitcitapanak awihiniriw. Tan mia e icinnakonikopanen, nama kipatc neta kiskeritakon nehe. Nehe ka ki itwaniwok, airmatc awacmec nicto mitana matci kaie nemitana maskowan irikik kitci ki wikasimitc peikw micta Iriniw.
Kecpin ko e kimiwonikoponen, micta koctasinakonikopan. Iriniwok, awesisak peikon kewir pisimw kasokopan. Ki aric micta copecteriw e kimiwonik, ki pamiskateritamowokopan neheriw e isparinik nac ki nte tawok kotakihik mictikok ka mirositcik, nama aric kiapatc kiskeritakon awin mictikw nta ka ki taritci.
Aci maka peikwaw ki micta kice kimiwoniw, Iriniwok kasowokopan atamaskik e ici actamacterik e kice matanarik, takonikopan ke ici kasotakik kecpin e mitci kicikarikoponen, ki maka micta onimiskiskariw, mia tca pismok e otciparinik nte e nta pitakeparinik ka ici mawotce icpatanarik itekera neheriw ickoteriw. Ki kiciramoteriw ka ickwa isparinik nac e poniparinik e kimiwonik. Ekoni apitc minawa ka sakasiketc pisimw, nac e kicitek askik.
Neki Iriniwok ka ki wapapitakik neheriw micta ickoteriw e ici pakitinik ki nta nantowapatamowokopan okititin. Nama kekwariw kitci miskamowokopan, mitcet ki pe noski kiwewok ka ici kapecitcik, pekatc ki pa matasiwokopan. Aci aric ki maninamok awihiniriw ka wikasimitcik aci maka kiciterikopan ni apitc.
Peikw neta iriniw ki tacikew okititin kirika witcicana kaie okoma. Tataw kiciko ki icaw taci ka ki ici paskisikeritci onimiskiwa nac peikwa ki kotci warikikew e ici mickociwonik, ekote ka tci takanak neheriw nictam.
Kaie na kiskeritakonokopan piwapiskw ni apitc, kiapatc asini kaie oskan apatanokopan. Ki maka otamapskowew asiniwa, ekote ka otci wapapitak e ki piskareparinik.
«Aci» itekopan maka.
Pisiko maka e nanatwamatc witc iriniwa e wi nta witamowatc ka ki ici miskak. Nama awik ki tci tapowetowew. Ki aric kackitakopan peikw kitci matcetatc piwapiskoriw e nta kowetcitowoketc, nac ki kackitaw kitci iskohowatc otikona e pasoritci kaie e miro piskaretitatc.
Aci tca neta, ki miskatekopan ickote nac kaskina awik ki nte miro apitcitaw. Nama aric kiskeritakon tan pitc mia ka ickwa micta kinowaskositcik iriniwok.
Tipanictawin:E matcectakaniwok
Tipanictawin:Atisokana

Tipanictawin:E matcectakaniwok‎
Omaw

## Manawan/Wemotaci
vignette|Omaw
Omitcimiocinak enko ka icinikatek omaw. Omisitanak pitc. Ekota e ici takociparik mitcim kecpin e mitcisonaniwok.

## Opitciwan

Tipanictawin:E matcectakaniwok‎
Roromikan

## Manawan/Wemotaci
vignette|Roromikan
Nehe roromikan, oskan ka wawieak okonak ka ici takok.

## Opitciwan

Tipanictawin:E matcectakaniwok‎
Ospikai

## Manawan/Wemotaci
vignette|Ospikai
Wiaw e arimotcikatek pitc ici actew nte itekera ocpimik omistanak.

## Opitciwan

Tipanictawin:E matcectakaniwok‎
Tcitcim

## Manawan/Wemotaci
Iskwew micikitiriwa otcitcima kitci ki miro nocanihawsotc e nitawkihatc onitcanica, kitci ki mirokiritci. Kaskina awik tariwa, iriniw, awesis.   

## Opitciwan

Tipanictawin:E matcectakaniwok‎
Ospiskon

## Manawan/Wemotaci
vignette|Ospiskon
Otananik otisinakek itekera ici actew ospiskon. Kitci ki awik mirokitc arimatc wewerita icikapowiw tipickotc kitci itapitc wirata tca kirika micta minatcitakaniwon aka kitci wisikicinaniwok misowe ospiskoninan nac nte ocokaninan. 

## Opitciwan

Tipanictawin:E matcectakaniwok‎
Okotckowi

## Manawan/Wemotaci
vignette|okotckowi
Anihe okotckowi ekota e miparik mitcim e mitcisonaniokw matci kaie e minikwaniwokw kekocic.

## Opitciwan

Tipanictawin:E matcectakaniwok‎
Pikitcitcan

## Manawan/Wemotaci
vignette|Pikitcitcan
Otcitcinak kirika oririkitcitcaninak itekera taci e ici pikipariki. Ekota wetci pikitcitcikectaniwokw.

## Opitciwan

Tipanictawin:E matcectakaniwok‎
Otitohikan otcitci

## Manawan/Wemotaci
vignette|Otitohikan otcitci
Oririkitcitcan nehe. Enko ni nehe ka apitcitakiniwokw e itohikaniwokw kekocic e wi itohikatek. Matci kaie enko mocak ka apitcitakiniwokw wec e wi aititoskaniwokw mitowi e wi masinahikewin matci kaie e wi otapinaman kekocic. Mictahi miro irapatcitakaniwon ot itohikan otcitci.  

## Opitciwan

Tipanictawin:E matcectakaniwok‎